Napoleon kodeksi. Napoleon kodeksi (fransuzcha: "Code Napoléon"), shuningdek, Fuqarolik Kodeksi (fransuzcha: Code civil) – Fransiyaning asosiy qonunchilik akti boʻlib, u fuqarolik huquqining keng koʻlamli kodifikatsiyasini ifodalaydi va dunyoning koʻplab mamlakatlarida kodifikatsiya jarayoniga kuchli turtki boʻlgan. Ushbu kodeks 19-asrning boshlarida Fransiyaning birinchi konsuli Napoleon Bonapart tashabbusi bilan ishlab chiqilgan va qabul qilingan. Buyuk Fransiya inqilobigacha boʻlgan Fransiya huquq manbalari. 1789-yilda sodir bo'lgan Fransiya inqilobidan va Napoleon kodeksining qabul qilinishidan avval Fransiyada amaldagi huquq normalari juda xilma-xilligi bilan ajralib turgan.